Vagthavende hos Nordjyllands Politi i Aalborg fortæller, at motorcyklisten er blevet kørt på sygehuset og har på nuværende ingen nærmere oplysninger om dennes tilstand. Ulykken skabte en del trafikale problemer, da to af de tre vognbaner i nordgående retning var lukket i næsten en time. Omkring klokken 17.30 blev de dog åbnet igen, og trafikken skulle så småt igen glide uden problemer.
En motorcyklist kørte kort inden klokken 16.00 tirsdag eftermiddag op i en forankørende bil med trailer, uheldet skete i det nordgående spor i Limfjordstunnellen.